Službeni glasnik Grada Osijeka br. 8 od 29. svibnja 2024.

Na temelju članka 35. točke 4. i članka 53. stavka 4. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 19. točke 14. Statuta Grada Osijeka  (Službeni  glasnik  Grada  Osijeka  br.  6/01,  3/03,  1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21-pročišćeni tekst) Gradsko vijeće Grada Osijeka na 22. sjednici održanoj 27. svibnja 2024., donijelo je


[bookmark: _Hlk113956005]O D L U K U 

[bookmark: _Hlk113957251]o izmjenama i dopunama Odluke o ustrojstvu i djelokrugu 
upravnih tijela Grada Osijeka

Članak 1.

U Odluci o ustrojstvu i djelokrugu upravnih tijela Grada Osijeka (Službeni glasnik Grada Osijeka br. 12/17 i 10A/18, 23/21, 18/22 i 4/24) u članku 5. stavak 1. mijenja se i glasi:
„Za obavljanje poslova iz samoupravnog djelokruga Grada Osijeka (u daljnjem tekstu: Grad) kao i povjerenih poslova državne uprave ustrojavaju se upravni odjeli i službe Grada (u daljnjem tekstu: upravna tijela).“.
[bookmark: _Hlk165293231]Članak 2.

U članku 6. točka 1. mijenja se i glasi:
„1. Upravni odjel – Ured Gradonačelnika“.
Točka 2. mijenja se i glasi:
„2. Upravni odjel – Ured Grada“.
	Iza točke 9. dodaje se nova točka 10. koja glasi:
„10. Služba – Unutarnja revizija“.

Članak 3.

U članku 8. stavku 1. riječi: „Uredu Gradonačelnika“ zamjenjuju se riječima: „Upravnom odjelu – Uredu Gradonačelnika“.

Članak 4.

[bookmark: _Hlk166234694]U članku 9. stavku 1. riječi: „Uredu Grada“ zamjenjuju se riječima: „Upravnom odjelu – Uredu Grada“ i riječi: „kao stručnoj službi“ zamjenjuju se riječima: „za obavljanje poslova“.

Članak 5.
        
U članku 11. stavku 9. iza riječi: „informatički poslovi“ dodaju se riječi: „kao što su: održavanje komponenti i uređaja multimedijske opreme, računalnog hardvera (poslužitelji, radne stanice, osobna računala), perifernih uređaja, komunikacijske i mrežne opreme i instalacija; instalacija i redovito ažuriranje softvera; nadzor rada mreže i informacijskih sustava; pružanje tehničke pomoći zaposlenicima; pomoć u organizaciji i postavljanju multimedijske i računalne opreme za sastanke, prezentacije i ostala službena događanja Grada.“. 



Članak 6.

Iza članka 17. dodaje se novi članak 17.a koji glasi:

„Članak 17.a

U Službi – Unutarnjoj reviziji (u daljnjem tekstu: Služba) obavljaju se poslovi u vezi s procjenom sustava unutarnjih kontrola Grada te davanjem neovisnog i objektivnog stručnog mišljenja i savjeta za unapređenje poslovanja.
Poslovi iz stavka 1. ovoga članka uključuju osobito izradu strateškog i godišnjeg plana unutarnje revizije, provedbu unutarnje revizije u upravnim tijelima Grada, provedbu unutarnje revizije namjenskog trošenja proračunskih sredstava kod proračunskih i izvanproračunskih korisnika čiji je osnivač/suosnivač Grad, upozoravanje na nepravilnosti i neusklađenosti sa zakonima i drugim propisima i predlaganje mjera za njihovo otklanjanje i unapređenje poslovanja, izradu izvješća o obavljenim unutarnjim revizijama.
Služba prati provedbu danih preporuka te obavlja i druge poslove iz djelokruga svog rada određenih posebnim zakonima, drugim propisima i odlukama Vijeća i Gradonačelnika.“.

Članak 7.

Pravilnike o unutarnjem redu Upravnog odjela – Ureda Gradonačelnika, Upravnog odjela – Ureda Grada i Službe – Unutarnje revizije Gradonačelnik će donijeti u roku od 30 dana od dana stupanja na snagu ove odluke. 

Članak 8.

Stupanjem na snagu ove odluke prestaje važiti Odluka o Unutarnjoj reviziji Grada Osijeka (Službeni glasnik Grada Osijeka br. 12/07).
           
Članak 9.

Ova odluka stupa na snagu prvoga dana od dana objave u Službenom glasniku Grada Osijeka. 

KLASA: 023-05/17-01/5
URBROJ: 2158-1-01-24-44
Osijek, 27. svibnja 2024.

